Paroniticellus

Paroniticellus er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten omfatter bare én kjent art.

 Utseende 
En middelsstor, brunlig skarabide uten horn på hode og pronotum. Pronotum er litt bredere enn dekkvingene, høyt hvelvet blankt metallisk, gulhvitt på sidene, med rundede sider og en markert midtfure som løper fra bakkant til forkant. I bakre del er den en knøl på hver side. Forkanten er tilbaketrukket bak hodet slik at forhjørnene stikker fram ganske mye. Dekkvingene er parallellsidige med markerte lengdefurer, gulbrune med korte, svarte lengdestreker.

 Utbredelse 
Arten er beskrevet fra Kaukasus og finnes også i tilstøtende deler av Tyrkia og Iran.

 Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Slektsgruppen Oniticellini 
 Slekten Paroniticellus Balthasar, 1963
 Paroniticellus festivus (von Steven, 1809)

 Eksterne lenker 
 Tegning av arten
 Foto av arten


Kategori:Møkkskarabider
Kategori:Biller formelt beskrevet i 1963
Kategori:Dyr formelt beskrevet av Vladimir Balthasar